คลังดึงการเงินท้องถิ่นแก้หนี้นอกระบบ
คลังดึงองค์กรการเงินชุมชนผนึก 2 แบงก์รัฐ แก้หนี้นอกระบบ
9 ต.ค. 2557

คลังดึงองค์กรการเงินชุมชนผนึก 2 แบงก์รัฐ แก้หนี้นอกระบบ 
รายงานข่าวจากกระทรวงการคลัง เปิดเผยถึงคลังให้สถาบันการเงินเฉพาะกิจ 2 แห่ง คือ ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) เป็นเจ้าภาพในการแก้ไขหนี้นอกระบบร่วมกับองค์กรการเงินชุมชนที่ เข้มแข็ง 47 แห่ง ที่คณะรักษาความสงบแห่งชาติ (คสช.) เห็นชอบแล้วคือ การแก้ไขปัญหาที่สาเหตุทั้งเรื่องสินเชื่อและศักยภาพการหารายได้ 
ทั้งนี้ ธนาคารออมสินโดยให้ชุมชนเข้ามามีบทบาทในการแก้ไขปัญหาหนี้นอกระบบผ่านองค์กรการเงินชุมชนที่เข้มแข็ง 47 แห่ง ทำควบคู่ไปกับการแก้หนี้นอกระบบของสถาบันการเงินเฉพาะกิจ 2 แห่งคือ ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) เปิดรับปรึกษาหนี้นอกระบบทุกสาขา ล่าสุดมีลูกหนี้เข้าปรึกษากว่า 1,000 ราย และปล่อยกู้ผ่านโครงการธนาคารประชาชนไปแล้วหลายร้อยราย ขณะที่ ธ.ก.ส.ออกโครงการแก้หนี้นอกระบบให้ลูกค้าเกษตรกรวงเงิน 1 หมื่นล้านบาท ปล่อยกู้ไม่เกิน 1 แสนบาท/ราย ตั้งเป้าหมายปล่อยกู้ได้ 1.5 แสนราย ดอกเบี้ย 12% รวมถึงให้ลูกหลานเกษตรกรที่เข้ามาทำงานในกรุงเทพฯ และปริมณฑลอีก 1,000 ล้านบาท คิดดอกเบี้ย 12% เท่ากับธนาคารประชาชน 
นอกจากนี้ ทางด้านสถาบันพัฒนาองค์กรชุมชนเป็นพันธมิตรในการสนับสนุนในด้านการประสานงาน วิชาการ และเงินทุน โดยมีเงื่อนไขต้องมีการเจรจาประนอมหนี้ระหว่างลูกหนี้และเจ้าหนี้ รวมถึงการพัฒนาและฟื้นฟูเพื่อให้ลูกหนี้มีศักยภาพในการหารายได้และป้องกันไม่ให้กลับไปเป็นหนี้นอกระบบอีก 
ก่อนหน้านี้ นายรังสรรค์ ศรีวรศาสตร์ ปลัดกระทรวงการคลัง ระบุว่า ครม.ได้มอบให้กระทรวงมหาดไทยประสานศูนย์ดำรงธรรมทุกจังหวัด และองค์กรปกครองส่วนท้องถิ่นรับเรื่องร้องทุกข์เกี่ยวกับปัญหาหนี้สินภาคประชาชน เพื่อนำข้อมูลมาทำโครงการต้นแบบการแก้ไขปัญหาหนี้นอกระบบต่อไป
นอกจากนี้ กระทรวงการคลัง จะตั้งคณะอนุกรรมการภายใต้การกำกับของคณะกรรมการกำกับการแก้ไขปัญหาหนี้สินภาคประชาชน ซึ่งมีปลัดกระทรวงการคลังหรือรองปลัดกระทรวงการคลังที่ได้รับมอบหมายเป็นประธาน ได้แก่ คณะอนุกรรมการไกล่เกลี่ยประนอมหนี้นอกระบบประจำจังหวัดจะมีสำนักงานคุ้มครองสิทธิและช่วยเหลือทางกฎหมายและการบังคับคดี สำนักงานอัยการสูงสุด สถาบันการเงินเฉพาะกิจ ซึ่งคณะอนุกรรมการชุดนี้จะทำหน้าที่เป็นตัวกลางในการเจรจาไกล่เกลี่ยประนอมหนี้ระหว่างเจ้าหนี้นอกระบบและลูกหนี้ รวมถึงการพิจารณาให้ความช่วยเหลือด้านสินเชื่อ สำหรับการพัฒนาและฟื้นฟูศักยภาพลูกหนี้ 
ด้านนายรังสรรค์ ศรีวรศาสตร์ ปลัดกระทรวงการคลัง กล่าวก่อนหน้านี้ว่า ได้มอบหมายให้กระทรวงมหาดไทยประสานศูนย์ดำรงธรรมทุกจังหวัด รวมทั้งองค์กรปกครองส่วนท้องถิ่นเพื่อรับเรื่องร้องทุกข์เกี่ยวกับปัญหาหนี้สินภาคประชาชนทั้งในและนอกระบบ เพื่อให้กระทรวงการคลังทำโครงการต้นแบบการแก้ไขปัญหาหนี้นอกระบบต่อไป 
นอกจากนี้ กระทรวงการคลัง จะตั้งคณะอนุกรรมการภายใต้การกำกับของคณะกรรมการกำกับการแก้ไขปัญหาหนี้สินภาคประชาชน ซึ่งมีปลัดกระทรวงการคลังหรือรองปลัดกระทรวงการคลังที่ได้รับมอบหมายเป็นประธาน ได้แก่ คณะอนุกรรมการไกล่เกลี่ยประนอมหนี้นอกระบบประจำจังหวัดจะมีสำนักงานคุ้มครองสิทธิและช่วยเหลือทางกฎหมายและการบังคับคดี สำนักงานอัยการสูงสุด สถาบันการเงินเฉพาะกิจ ซึ่งคณะอนุกรรมการชุดนี้จะทำหน้าที่เป็นตัวกลางในการเจรจาไกล่เกลี่ยประนอมหนี้ระหว่างเจ้าหนี้นอกระบบและลูกหนี้ รวมถึงการพิจารณาให้ความช่วยเหลือด้านสินเชื่อ สำหรับการพัฒนาและฟื้นฟูศักยภาพลูกหนี้